Fingerdyr

Fingerdyr (Daubentonia madagascariensis), også kalt aye-aye (ai-ai), er en halvape i fingerdyrfamilien (Daubentoniidae) og eneste art i slekten Daubentonia. Familien er én av fem i gruppen av lemurer (Lemuriformes).

 Biologi 
Fingerdyret har grov, lurvete, brun til mørkebrun pels med spredte islett av hvite dekkhår. Arten er nattaktiv og banker på trærne med den lange midtfingeren, mens den lytter ivrig, med de store ørene, etter treborende larver, som den avdekker med de gnagerliknende, evigvoksende fortennene og drar ut med den pinneliknende midtfingeren. Kostholdet består også av frukt, kokos, frø og sopp.  Fingerdyret har store fellesbol som de bruker etter tur, ikke samtidig. Ungene holder sammen med moren i to år.

Fingerdyret er utbredt i nord, vest og øst på Madagaskar. Fram til 1957 trodde man at arten var utryddet, men da viste dette seg å være feil. Arten er ifølge IUCNs rødliste sterkt truet av utryddelse. Den er dessuten oppført på CITES liste I, som omhandler handel med de mest truede artene i verden.

 Inndeling 
Inndelingen av primater følger i hovedsak Groves (2005). Det er imidlertid en viss usikkerhet knyttet til om Strepsirrhini skal deles inn i én, to eller tre infraordener. Goves deler i tre (Chiromyiformes, Lemuriformes, og Lorisiformes), mens Hartwig (2011) deler Strepsirrhini i to (Lemuriformes og Lorisiformes), og Cartmill (2010) deler di kun én infraorden (Lemuriformes). Systematikken nedenfor følger Hartwig (2011).

 Primates, primater
 Strepsirrhini, våtneseaper
 †Adapiformes
 †Adapoidea
 †Adapidae
 †Notharctidae
 †Sivaladapidae
 Lemuriformes, lemurdyr
 Lemuroidea, makier og lemurer
 †Archaeolemuridae
 Cheirogaleidae, muslemurer
 Daubentoniidae, fingerdyrfamilien
 Daubentonia, fingerdyrslekten
 D. madagascariensis, fingerdyr
 Indriidae, indrier
 Lemuridae, lemurer
 Lepilemuridae, vesslemakier 
 †Megaladapidae
 †Palaeopropithecidae
 Lorisiformes, loridyr
 Lorisoidea, lorier og galagoer
 Lorisidae, lorier
 Galagida, galagoer
 Haplorhini, tørrneseaper

 Annet 
Det finnes flere oppdrettsstasjoner for fingerdyr, der de blir studert og alt opp til utsetting i egnede biotoper. 

 Referanser 
Andriaholinirina, N., Baden, A., Blanco, M., Chikhi, L., Cooke, A., Davies, N., Dolch, R., Donati, G., Ganzhorn, J., Golden, C., Groeneveld, L.F., Hapke, A., Irwin, M., Johnson, S., Kappeler, P., King, T., Lewis, R., Louis, E.E., Markolf, M., Mass, V., Mittermeier, R.A., Nichols, R., Patel, E., Rabarivola, C.J., Raharivololona, B., Rajaobelina, S., Rakotoarisoa, G., Rakotomanga, B., Rakotonanahary, J., Rakotondrainibe, H., Rakotondratsimba, G., Rakotondratsimba, M., Rakotonirina, L., Ralainasolo, F.B., Ralison, J., Ramahaleo, T., Ranaivoarisoa, J.F., Randrianahaleo, S.I., Randrianambinina, B., Randrianarimanana, L., Randrianasolo, H., Randriatahina, G., Rasamimananana, H., Rasolofoharivelo, T., Rasoloharijaona, S., Ratelolahy, F., Ratsimbazafy, J., Ratsimbazafy, N., Razafindraibe, H., Razafindramanana, J., Rowe, N., Salmona, J., Seiler, M., Volampeno, S., Wright, P., Youssouf, J., Zaonarivelo, J. & Zaramody, A. 2014. Daubentonia madagascariensis. The IUCN Red List of Threatened Species 2014: e.T6302A16114609. http://dx.doi.org/10.2305/IUCN.UK.2014-1.RLTS.T6302A16114609.en. Downloaded on 30 June 2018.
Cartmill, M. (2010). Primate neuroethology - Chapter 2: Primate Classification and Diversity. pp. 10–30. ISBN 978-0-19-532659-8.

Hartwig, W. (2011). "Chapter 3: Primate evolution". In Campbell, C. J.; Fuentes, A.; MacKinnon, K. C.; Bearder, S. K.; Stumpf, R. M. Primates in Perspective (2nd ed.). Oxford University Press. pp. 19–31. ISBN 978-0-19-539043-8.

 Eksterne lenker 


Kategori:Lemurer
Kategori:Dyr formelt beskrevet av Johann Friedrich Gmelin
Kategori:Pattedyr formelt beskrevet i 1788
Kategori:Sterkt truede arter på IUCNs rødliste
Kategori:Madagaskars pattedyr